Hallingdal og Valdres prosti

Hallingdal og Valdres prosti (Hallingdal og Valdres Provsti) er et tidligere prosti i Oslo bispedømme, som antas å ha eksistert fra tidlig kristen tid i Norge til delingen av prostiet i 1737. Prostiet omfattet distriktene Hallingdal og Valdres.

Historikk
Ifølge befolkningsteori ble de vestligste dalførene på Østlandet befolket fra Vestlandet. Følgelig ble landskapene Valdres og Hallingdal allerede fra middelalderen av tillagt Gulatingsloven og derved underlagt Bergen bispedømme i geistlig forstand. Etter delingen av bispedømmet i 1125 ble disse distriktene ganske upraktisk lagt til Stavanger bispedømme.

Etter reformasjonen ble det søkt å rydde opp i ulogiske geistlige inndelinger av landet, og ved kongebrev av 10. april 1631 ble således Hallingdal og Valdres prostier overført til Christiania stift, i bytte med at Øvre Telemark prosti ble overført fra Christiania til Stavanger stift.

Hvorvidt Hallingdal og Valdres var ett eller to prostier før dette tidspunkt varierer i de ulike kildene. Arkivverket angir perioden 1537-1737 for Valdres og Hallingdal prostiValdres og Hallingdal prosti  fra Arkivverket: Statsarkivet i Oslo/arkivportalen, og på Scavenius-kartet, som man regner forelå i 1618 er Valdres og Hallingdal inntegnet som én enhet. I den samtidige Graagaas er de imidlertid oppført som to deler, Hallingdals Prouistij og Walders ProuistijGraagaas : Stavanger stifts og domkapitels jordebok ca 1620. Det er derfor rimelig å anta at det var to prostier som ble overført fra Stavanger stift, og at disse to perifere distriktene i det store Christiania stift ble slått sammen til Hallingdal og Valdres prosti.

En annen kilde anfører at etter reformasjonen ble Numedal og Hallingdal slått sammen til Hallingdal og Numedal prosti, som allerede i 1561 ble delt, ved at Numedal ble lagt til Brunlanes prosti og Hallingdal til Hallingdal og Valdres prosti.

Dette prostiet ble den 20. april 1737 delt, hvorved Hallingdal ble tillagt Hadeland, Ringerike og Hallingdal prosti og Valdres tillagt Toten og Valdres prosti.

Administrativ inndeling 1620
 Hallingdals Prouistij  
(til Hardanger prosti 1608)
 Eidfjord prestegjeld
 Eidsfiord
(inngikk i Valdres og Hallingdal prosti 1631)
 Aalls prestegjeld
 Aalsz
 Hoel
 Thorpe
 Nees prestegjeld
 Nees
 Gorde
 Flaa
 Schodwen

 Walders Prouistij 
(inngikk i Valdres og Hallingdal prosti 1631)
 Aurdalls prestegjeld
 Aurdall
 Vlnes
 Suenes
 Schrottvold
 Reinliid
 Hedal
 Slirre prestegjeld
 Slirre
 Lummen
 Hegge
 Rogns och Blasij
 Fyrrestraa
 Øden
 Whangs prestegjeld
 Whang
 Øye eller Opdal
 Haardem

 Referanser 

Kategori:Tidligere prostier i Oslo bispedømme
Kategori:Religion i Innlandet
Kategori:Religion i Buskerud
Kategori:Opphør i 1737